**PÁLYÁZATI KIÍRÁS**

**SteelTech ÖSZTÖNDÍJ az Ózdi Acélmű kft (ÓAM) támogatásával**

**1. A pályázat célja**

****

A Miskolci Egyetem által meghirdetett SteelTech (STC) Ösztöndíj elsődleges célja, hogy a kiemelkedő tanulmányi, illetve tudományos, szakmai eredményt elért hallgatóknak érdeklődését felkeltse az acélipar irányába (elsődlegesen ÓAM felé) és a kezdetektől támogassa anyagi és szakmai téren egyaránt a:

* a szisztematikus karrier fejlődést már hallgatóként
* biztos jövőbeli munkalehetőség megteremtését.

Ezért a hallgatók az ösztöndíjuk során folyamatosan be lesznek vonva az STC projektmunkáiban a témaspecifikus ipari együttműködő partnerünkkel karöltve.

A pályázat elbírálása során egyenlő súllyal vesszük figyelembe a hallgató kiemelkedő tanulmányi, szakmai és tudományos eredményeit.

**2. A pályázók köre**

Elsődlegesen a három műszaki és a gazdaságtudományi kar hallgatói számára (kijelölt projektek tématerületének függvényében). Aktív hallgatói jogviszonnyal kell rendelkeznie (ez állami és önköltséges is lehet), magyar és külföldi álampolgár egyaránt pályázhat.

**3. Az ösztöndíj folyósításának időtartama, összege, a folyósítás feltételei**

**Az ösztöndíj folyósításának időtartama:** Egy szemeszteren át 5 hónapig tart. Az ösztöndíj programban sikeresen résztvevők előnyös helyzetbe kerülnek a következő pályázati ciklusban.

**Az ösztöndíj havi összege:**

* Bsc hallgatóknak: 60.000- Ft.
* Msc hallgatóknak: 110.000,- Ft.
* PhD hallgatóknak: 180.000,- Ft.

Az adott tanévre elnyert ösztöndíj csak a megpályázott tanévben folyósítható, a folyósítás feltétele az aktív hallgatói jogviszony. Amennyiben a hallgató hallgatói jogviszonya az ösztöndíj folyósítása alatt megszűnik vagy szünetel, számára az ösztöndíj tovább nem folyósítható, erről köteles tájékoztatni a kiírót.

Fontos, hogy az ösztöndíj során elvégzet munka a mentor által megkívánt módon folyamatosan dokumentálva legyen és alapjait tudják képezni TDK, szakdolgozat, tudományos publikáció vagy téziseknek a pályázatban részt vevő diák igényei szerint. A projektre fordított becsült heti időráfordítás Bsc képzések esetében 8 óra, Msc képzések esetében 10 óra, míg PhD képzések esetében 14 óra. A teljesítés igazolása a projektvezető által elfogadott szakmai zárójelentés.

**4. A pályázat elbírálásának szempontjai**

A pályázatot pontszámokkal értékeljük. A pontok kiosztásában három főbb kategóriát különböztethetünk meg:

I. A pályázó tanulmányi eredménye

II. A pályázó tudományos eredménye

III. Személyes beszélgetésen is részt vesznek az ösztöndíjbizottság illetékeseivel.

Amennyiben több pályázó azonos számú pontot ért el, és a kiosztható ösztöndíjak száma nem teszi lehetővé valamennyiük pályázatának támogatását, elsődlegesen azt a hallgatót kell ösztöndíjban részesíteni, aki az III. kategóriában ért el több pontot. Ha itt is pontegyenlőség mutatkozik, akkor a II. szempont lesz a mérvadó.

**5. A pályázat benyújtása**

A pályázatokhoz minden esetben konkrét témák is csatlakozni fognak, amelyek elérhetőek lesznek az egyetemi honlapokon. A pályázati lehetőségek folyamatosan frissülni fognak, és a határidók is aszerint fognak változni.

**Várhatóan az első kör pályázatainak benyújtásának határideje: 2022. szeptember 19.**

**Melléklet**

**II. A pályázó tanulmányi eredménye**

A tanulmányi eredményt a súlyozott tanulmányi átlag alapján kell számítani, a pályázattal érintett két aktív félév átlagát kell figyelembe venni:

|  |  |
| --- | --- |
| **súlyozott tanulmányi átlag** | **pontszám** |
| 5,00 - 4,91 | 15 |
| 4,90 - 4,81 | 14 |
| 4,80 – 4,71 | 13 |
| 4,70 – 4,61 | 12 |
| 4,60 – 4,51 | 11 |
| 4,50 – 4,41 | 10 |
| 4,40 – 4,31 | 9 |
| 4,30 – 4,21 | 8 |
| 4,20 – 4,11 | 7 |
| 4,10 – 4,01 | 6 |
| 4,00 – 3,91 | 5 |
| 3,90 - 3,81 | 4 |
| 3,80 – 3,71 | 3 |
| 3,70 – 3,61 | 2 |
| 3,60 – 3,51 | 1 |

A pályázó tanulmányi eredménye számításánál az alábbi körülményeket is figyelembe kell venni:

1. Külföldi részképzésért vagy szakmai gyakorlatért, a kinn-töltött idő hosszától függően: 1 pont/hónap

2. Államilag elismert nyelvvizsgákért adható pontok: minden nyelvből a megszerzett legmagasabb szintű nyelvvizsgára adható pont, és a nyelvtudásra max. 5 pont vehető figyelembe:

* középfokú komplex nyelvvizsgánként: 2 pont
* középfokú szóbeli vagy írásbeli nyelvvizsgánként: 1 pont
* felsőfokú komplex nyelvvizsgánként: 5 pont
* felsőfokú szóbeli vagy írásbeli nyelvvizsgánként: 3 pont

**II. A pályázó tudományos, szakmai eredménye**

STC Ösztöndíjban sikeresen részt vett: 5 pont/félév (minden teljesített és leigazolt félév)

ME verseny I. helyezés: 4 pont

ME verseny II. helyezés: 3 pont

ME verseny III. helyezés: 2 pont

ME verseny különdíj, jutalom: 1 pont

OTDK verseny I. helyezés:5 pont

OTDK verseny II. helyezés: 4 pont

OTDK verseny III. helyezés: 3 pont

OTDK verseny különdíj, jutalom: 2 pont

Hazai, vagy nemzetközi szakmai folyóiratban vagy konferencia kiadványban – legalább 4 oldalas terjedelemben – megjelent cikkenként a következő pontszámokat kell adni:

* Magyar nyelvű cikk, pályázó elsőhelyes szerző: 1-3 pont
* Magyar nyelvű cikk, pályázó nem elsőhelyes szerző:1-2 pont
* Hazai cikk idegen-nyelven, pályázó elsőhelyes szerző: 3-5 pont
* Hazai cikk idegen-nyelven, pályázó nem elsőhelyes szerző: 2-4 pont
* Külföldön megjelent cikk, pályázó elsőhelyes szerző: 5-6 pont
* Külföldön megjelent cikk, pályázó nem elsőhelyes szerző: 4-5 pont

Hazai, vagy nemzetközi szakmai konferencián szereplésért előadásonként:

* Előadás magyar nyelvű konferencián: 1 pont
* Idegen nyelven előadott előadás hazai konferencián: 2 pont
* Előadás külföldi konferencián idegen nyelven: 4 pont
* Előadás külföldi konferencián magyar nyelven: 2 pont

Szakkollégiumi tagság: 1 pont

**II. A pályázó személyes elbeszélgetése a bizottsággal**

Az elbeszélgetés során a bizottság felméri a pályázó rátermettséget és hosszútávú potenciálját a szakterület számára.

Maximális kapható pontszám: 30 pont.

**A Pályázati adatlaphoz mellékelni kell:**

* Előzetes ÓAM projektekben való részvétel esetén a projektekben végzet munkáknak a teljesítés igazolása;
* a leckekönyv vonatkozó részeinek kinyomtatott oldalait az Oktatási és Minőségbiztosítási Igazgatóság által hitelesítve;
* a pályázó nyelvismeretét alátámasztó dokumentumokat;
* a pályázó rövid önéletrajzát, mely kitér a szakmai és tudományos tevékenységek, eredmények ismertetésére;
* a pályázó publikációinak felsorolása, a publikációk másolata;
* egyéb tudományos, szakmai tevékenység igazolása.

**A pályázat beadása után hiánypótlásnak helye nincs!**

Minden pályázó elektronikus úton (e-mailben) kap tájékoztatást a pályázat eredményéről legkésőbb 2022. szeptember 30. napjáig.

A pályázatok szakmai elbírálását az STC ösztöndíj bizottság tagjai végzik: STC igazgató, STC projekt vezetők és STC-SC tagok.

A pályázat elutasítása esetén – bírálati hibára vonatkozóan - a hallgató **8 napon belül jogorvoslattal élhet**, melyet a Miskolci Egyetem Oktatási és Minőségbiztosítási Igazgatóságán kell benyújtani elektronikus úton a [rekoktatas@uni-miskolc.hu](mailto:rekoktatas@uni-miskolc.hu) címen.

A pályázat benyújtásával kapcsolatos bővebb információk az [stc@uni-miskolc.hu](mailto:stc@uni-miskolc.hu) címen kérhetők.

**Pályázat időszak: 2022. szeptember 5-től - szeptember 19-ig**

**Döntés az elbírálásról: legkésőbb 2022. szeptember 30.**